Suchinthana/ta-wikipedia huggingface dataset:
விட்டல் பாய் பட்டேல்

வீர கேசரி விட்டல் பாய் பட்டேல் (Vithalbhai Patel, 27 செப்டம்பர் 1873 – 22 அக்டோபர் 1933) இந்திய விடுதலைப் போராட்ட வீரரும் அரசியல்வாதியும், சுயாட்சிக் கட்சியின் நிறுவனர்களில் ஒருவரும் ஆவார். இவர் இந்தியாவின் முதல் துணைப் பிரதமர் மற்றும் உள்துறை அமைச்சரான வல்லபாய் பட்டேலின் அண்ணனாவார்.

தொடக்கக்கால வாழ்வு
பட்டிதர் சமூக விவசாயக் குடும்பத்தைச் சேர்ந்த ஜாவர்பாய் - லாட்பாய் தம்பதியரின் ஐந்து குழந்தைகளில் மூன்றாவது குழந்தையாகக் குஜராத்தில் உள்ள நதியாத்தில் பிறந்தார். சர்தார் வல்லபாய் பட்டேலுக்கு இரண்டு ஆண்டுகள் மூத்தவர் இவர். நதியாதிலும் பம்பாயிலும் கல்வி கற்று கோத்ராவிலும் போர்சத்திலும் இருந்த நீதிமன்றங்களில் இளம் வழக்குரைஞராகப் பணியாற்றினார். இளம் வயதிலேயே திவாலிபாய் என்பவரை மணந்தார்.

அரசியல் பணிகள்
இவர் 1913ல் பம்பாய் (மும்பை) சட்டசபை உறுப்பினராகிச் சட்டசபையில் சர் பெரோஷா மேத்தாவின் தலைமையில் கட்டாய இலவசத் தொடக்கக் கல்வி சட்டத்தை பம்பாய் நகரத்துக்கு மட்டுமல்லாது மற்ற மாவட்டங்களுக்கும் விரிவாக்கும் சட்டத்தை 1917 ஆம் ஆண்டு முன்மொழிந்தார். 

இவர் மண உறுதி எனப்படும் இந்துத் திருமணங்கள் ஏற்புடைமை மசோதா (Hindu Marriages validity bill) என்ற மசோதாவைக் கொண்டு வந்தார்.

புகழ் பெற்ற சேத் கோவர்தன்தாஸ் சுந்தர்தாஸ் மருத்துவக் கல்லூரியை உருவாக்கியது, ஏழாம் எட்வர்டு நினைவு இல்லத்தை உண்டாக்கியது போன்றவை இவர் ஆற்றிய பணிகளில் சில.

இந்திய அரசியல் சட்ட ஆய்வு கூட்டுக் குழுவிற்கு இரண்டு முறை இங்கிலாந்து சென்றார்.

இறப்பு
22 அக்டோபர் 1933ல் ஜெனீவாவில் உடல் நலக் குறைவால் அவர் இறந்தார். பதப்படுத்தப்பட்ட அவரது உடல் ஜெனிவாவிலிருந்து பம்பாய்க்கு எஸ் எஸ் நார்குண்டா என்ற கப்பல் மூலம் கொண்டுவரப்பட்டது. முன்னூறாயிரத்துக்கும் அதிகமானோர் முன்னிலையில் அவருடைய உடல் பம்பாயில் தகனம் செய்யப்பட்டது.

மேற்கோள்கள் 

1873 பிறப்புகள்
1933 இறப்புகள்
குஜராத் அரசியல்வாதிகள்
இந்திய விடுதலைப் போராட்ட வீரர்கள்
துப்புரவு முடிந்த திருநெல்வேலி மாவட்ட ஆசிரியர்கள் தொடங்கிய கட்டுரைகள்
தாடிக்கொம்பு சௌந்தரராஜ பெருமாள் கோயில்

சௌந்தரராஜ பெருமாள் கோயில் என்பது திண்டுக்கல் மாவட்டம், தாடிக்கொம்பு என்ற ஊரில் அமைந்திருக்கும் ஒரு பெருமாள் கோயில் ஆகும். இக்கோவில் விஜயநகர பேரரசர்களான அச்சுததேவராயர், ராமதேவராயர் ஆகிய மன்னர்களால் கட்டப்பட்டது.

கோயில் அமைப்பு
கோயிலின் முகப்பில் ஐந்து நிலை ராஜ கோபுரம் உள்ளது. நான்கு பக்கங்களிலும் உயர்ந்த உறுதியான மதில்கள் நடுவில் கோயில் பிரகாரமும் ஐந்து சந்நிதிகளும் உள்ளன. ஆழ்வார்களின் செப்பு திருவுருவங்களும் திருமாலின் தசாவதாரத்தினை விளக்கும் சிற்பங்களும் அமைந்துள்ளன.

அம்மன் சன்னதியை அடுத்து கனகசபை மண்டபமும் அற்புத சிற்பங்கள் அடங்கியுள்ள கலைக்கூடமாக திகழ்கிறது. மதுரை, சுசீந்திரம், கிருஷ்ணாபுரம், தென்காசி போன்ற கோயில்களில் உள்ளது போலவே சப்த ஸ்வரங்களை எழுப்பும் இசைத்தூண்கள் இம்மண்டபத்தில் உள்ளன.

சந்ததிகள்
சௌந்தர்ராஜ பெருமாள், ஸ்ரீ தேவி, பூதேவி சமேதகராக காட்சியளிக்கிறார். சந்நிதியின் தென் புறத்தில் சௌந்தரவல்லி தாயார் சந்நிதி உள்ளது. 

இக்கோயிலில் கல்வி தெய்வங்களான ஹயக்ரீவர், சரஸ்வதி இருவரும் அடுத்தடுத்து காட்சியளிக்கின்றனர். தன்வந்திரிக்கும் தனி சன்னதி உள்ளது. இங்குள்ள சக்கரத்தாழ்வாரும் விசேசமானவர். இவரைச் சுற்றிலும் காயத்ரி மந்திர தேவதைகள் உள்ளனர். இவருக்குப் பின்புறம் உள்ள நரசிம்மரை சுற்றிலும் அஷ்ட லட்சுமிகள் உள்ளனர். விஷ்வக்ஸேனர், இரட்டை விநாயகர், பெருமாளின் தசாவதாரம், லட்சுமி நரசிம்மர், வேணுகோபாலர், ஆஞ்சநேயர், சொர்ண பைரவர் ஆகியோருக்கும் சன்னதி உண்டு.

நடைதிறப்பு நேரம் 
 காலை: 6:00  முதல் மதியம் 12:00 மணி வரை
 மாலை: 4:00 முதல் இரவு 800 மணி வரை

பிரார்த்தனைகள் 
இங்குள்ள கார்த்தவீரியார்ஜூனன் சன்னநிதியில் எலுமிச்சை பழ மாலை மற்றும் நெய் விளக்கு ஏற்றி வழிப்பட்டால் நினைத்தது நடக்கும். வியாழன் கிழமைதோறும், இங்குள்ள ஆண்டாளுக்கு மஞ்சள் அபிஷேகம் செய்து வழிபட்டால் திருமணம் கைகூடும். குழந்தை வரம், வணிக வளர்ச்சி, வெளிநாட்டு வாய்ப்புகள் போன்ற பிரார்த்தனைகள் நிறைவேறும்.

திருவிழாக்கள்
சித்திரை மாதப் பௌர்ணமி நாளன்று செளந்தராஜ பெருமாள் குடகனாற்றில் இறங்கி பக்தர்களுக்கு அருள்பாலிப்பர். ஆடி மாதம், ஆடிப் பூரம் நாளில் பெருமாள் - ஆண்டாளுக்கு திருக்கல்யாண உற்சவம் மிகச் சிறப்பாக கொண்டாடப்படுகிறது. புரட்டாசி மாதத்தில் நவராத்திரி உற்சவம் ஒன்பது நாட்கள் நடைப்பெறுகிறது. தாயார் சன்னதியில் கொலு விழா நடைப்பெறும். மார்கழி மாதத்தில் நடைப்பெறும் வைகுண்ட ஏகாதசி மிக முக்கியமான விழாவாகும். சொர்க்க வாசல் திறப்பு விழா சிறப்பாக கொண்டாடப்படுகிறது.

திருவோணத்தன்று ஹயக்ரீவருக்கு தேனபிஷேகத்துடன் விசேஷ பூஜை நடக்கிறது. படிப்பில் மந்தம், ஞாபகமறதி, பேச்சுகுறைபாடு உள்ளவர்கள் ஹயக்ரீவருக்கு தேங்காய், நாட்டுச்சர்க்கரை, நெய் சேர்ந்த கலவையை படைத்து, ஏலக்காய் மாலை அணிவித்து வேண்டிக் கொள்கிறார்கள். 

அமாவாசைதோறும் மூலிகை தைலாபிஷேகம், மூலிகை லேகியம் படைத்து தன்வந்திரிக்கு பூஜை நடக்கிறது.

இதனையும் காண்க 
 திருநாகை சவுந்தரராஜப்பெருமாள் கோயில்

மேற்கோள்கள்

வெளி இணைப்புகள் 
 தாடிகொம்பு சௌந்தரராஜப் பெருமாள்  கோயிலின் இணையதளம்

துப்புரவு முடிந்த திண்டுக்கல் மாவட்ட ஆசிரியர்கள் தொடங்கிய கட்டுரைகள்
திண்டுக்கல் மாவட்டத்திலுள்ள பெருமாள் கோயில்கள்
பச்சேந்திரி பால்

பச்சேந்திரி பால் (Bachendri Pal) உலகின் மிக உயரமான மலைச்சிகரமான இமயமலையில் உள்ள  எவரெஸ்ட் கொடுமுடியில் ஏறி  சாதனை படைத்த முதல் இந்திய பெண் ஆவார். இவர்  உத்தரகாண்ட்  மாநிலத்தில் நாகுரி  கிரமத்தை  சேர்த்தவர்.      இவர்  1954-ஆம் ஆண்டு மே  மாதம் 24-ஆம் தேதி பிறந்தார்.  இவரது  தந்தை  ஸ்ரீ கிருஷ்ணபால்சிங், தாயார் ஹன்ஸாதேவி. தந்தை சிறிய  அளவிலான பலசரக்கு வியாபாரம் செய்தவர். இந்திய  எல்லையிலிருந்து  தீபெத்திய எல்லை பகுதிக்கு சரக்குகளை  விற்பனை செய்வது இவரது தொழில்.

கல்லூரிப்  படிப்பு  முடிந்ததும், பச்சேந்திரி பால்  மலையேற்ற  பயிற்சிப் பள்ளியில் சேர்ந்து,   மலையேற்றம்  தொடர்பான  குழு  பயிற்சியினை பெற்றார் . அந்த  பயிற்சியின் போது  அவர் 6675 மீட்டர் உயரம்  உள்ள கங்கோத்திரி  மலையிலும் ,5819 மீட்டர் உயரம்  உள்ள ருதுகாரி மலையிலும் ஏறினார்.

பின்னர்  தேசிய சாகச  அமைப்பில் ,பெண்களுக்கு  மலையேற்றப் பயிற்சி அளிக்கும் பயிச்சியாளராக  சேர்ந்து சிறிது  காலம்  பணிபுரிந்தார். 1984 ஆம்  ஆண்டு எவெரெஸ்ட்  மலையில்  ஏற ,இந்தியாவின்  4-வது  மலையேற்றக்குழு  அமைக்கப்பட்டது. அந்த குழுவில் பச்சேந்திரி பால் இடம்பெற்றார் .அந்த  பயணத்தின்போது  அவர்களது  குழு மீது பனிமலை விழுந்து    பலருக்கும் காயம்  ஏற்பட்டது .இருப்பினும் பச்சேந்திரி பால் மனம் தளராமல் தனது  பயணத்தை தொடர்ந்தார் .மைனஸ் 40 டிகிரி  அளவிற்கு தட்பவெப்பம் இருந்தபோதும் ,கடுமையான குளிர் காற்று  வீசியபோதும் ,பல்வேறு  இடங்களில்  பனிமலை  முகடுகள்  தடையாக இருந்தபோதும் மனம்  தளராமல்  அத்தனை  தடைகளையும்  மீறி தொடர்ந்து  மலை ஏறி பச்சேந்திரி பால்  சாதனை  படைத்தார்.

1984 ஆம்  ஆண்டு  மே  மதம் 23 ஆம்  தேதி  8847.7 மீட்டர் உயரம்  உள்ள  எவரெஸ்ட் கொடுமுடியில்   இந்திய  தேசிய  கோடியை  பறக்கவிட்டார்.

1985ஆம்  ஆண்டு  மற்றொரு  குழுவுடன் தனது  மலையேற்றதை  தொடங்கினார் .அதே  போல்  அனைத்து  பெண்கள்கொண்ட  மலையேற்றக் குழுவிற்கு தலைமைதாங்கி சியாச்சின் மலைப்பகுதி வழியாக சுமார் 4500 கிலோ  மீட்டர் தூரம்  இமயமலைப்பகுதியில்  சாகச  மலையேற்றப்  பயணத்தை  மேற்கொண்டார்.

விருதுகள்
 மலையேற்றத்தில்  பல்வேறு  சாதனைகளை படைத்த பச்சேந்திரி பாலுக்கு இந்திய அரசு 1985ஆம்  ஆண்டு பத்மஸ்ரீ விருதும் , 1986ஆம்  ஆண்டு அர்ஜுனா விருதும் வழங்கி கவுரவப்படுத்தியது.
 எவெரெஸ்ட் மலையில்  ஏறிய  முதல்  இந்திய பெண்  என்ற  சாதனை  மூலம்  அவரது  பெயர்  கின்னஸ் உலக சாதனைகள்   புத்தகத்திலும், லிம்கா சாதனைகள் புத்தகம்  புத்தகத்திலும் இடம்  பெற்றது.

மேற்கோள்கள்

எவரெஸ்ட் மலையேறியோர்
உத்தராகண்டு நபர்கள்
1954 பிறப்புகள்
இந்திய மலையேற்ற வீரர்கள்
மஞ்சள் புரட்சி

மஞ்சள் புரட்சி (Yellow revolution) என்பது இந்தியாவில் எண்ணெய் வித்துப் பயிர் உற்பத்தியை அதிகரிக்க இந்திய அரசு செய்த முயற்சியைக் குறிப்பிடுவதாகும். இத்திட்டம் 1986 முதல் 1990 வரையிலான காலகட்டத்தில் தொடங்கப்பட்டது. இத்திட்டத்தின் நோக்கமானது எண்ணெய் வித்துப் பயிர்களின் உற்பத்தியை அதிகரிக்கச் செய்தலேயாகும். இதற்காக வீரிய ஒட்டு இரக விதைகள் பயன்படுத்துதல் மற்றும் திருந்திய சாகுபடி மூலமாக எண்ணெய் வித்துப் பயிர்களின் சாகுபடியை அதிகரித்தல் போன்ற நடவடிக்கைகள் மேற்கொள்ளப்பட்டன.

மஞ்சள் புரட்சி எண்ணெய்வித்துகள் 
. நிலக்கடலை
. எள் 
. சூரிய காந்தி
. ஆமணக்கு
. தென்னை
. கடுகு

மேற்கோள்கள் 

துப்புரவு முடிந்த திருநெல்வேலி மாவட்ட ஆசிரியர்கள் தொடங்கிய கட்டுரைகள்
இந்தியாவில் வேளாண்மை
தமிழக ஆசிரியர்கள் தொடங்கிய தாவரவியல் கட்டுரைகள்
தோட்டக்கலை தாவரவியல்

தோட்டக்கலை தாவரவியல் (Horticultural botany) என்பது தாவரவியல் வல்லுநர்களால் தற்போது பயிரிடப்படும் அலங்காரச் செடிகள் பற்றிய தாவரவியல் ஆய்வு ஆகும்

தோட்டக்கலை தாவரவியல் வல்லுநர்கள்
தாவரவியல் பூங்காக்கள், நாற்றுமேடைகள், பல்கலைக்கழகத் துறைகள், அரசாங்க முகமை நிலையங்கள் ஆகியவற்றில் தாவரவியல் வல்லுநர்கள் பணியாற்றுகின்றனர். அவரவர் பணிகள் அவரவர் நோக்கத்திற்கு ஏற்றவாறு  மாறுபடும்.

பணிகள்
 சாகுபடிக்குத் தேவையான புதிய தாவரங்களைத் தேடுதல்,
 சாகுபடித் தாவரங்களின் வகைப்பாடு மற்றும் தாவரவியல் பெயர்ச்சொல் தொடர்பான விசயங்களை பொது மக்கள் அறிய உதவுதல்
 இந்த விசயங்களில் மீது ஆராய்ச்சி நடத்தி;
 தோட்டக்கலை மலர்களின் பயிரிடப்பட்ட தாவரங்கள் மற்றும் குறிப்பிட்ட பிரதேசங்கள்  வரலாற்றை விவரிப்பது.
 புதிய  தாவர அறிமுகங்களைப் பதிவு செய்தல்,
 பயிரிடப்பட்ட தாவரங்களின் தரவுத்தளத்தைப் பராமரித்தல்,
 பயிரிடப்படும் தாவரங்களுக்கான அனைத்துலக பெயரிடல் முறைமைக் குறியீடு பெற்றுத்தருதல்,

வெளி இணைப்புகள்
 The Garden Club of America: SCHOLARSHIPS and FELLOWSHIPS - Botany and Horticulture 

துப்புரவு முடிந்த சிவகங்கை மாவட்ட ஆசிரியர்கள் தொடங்கிய கட்டுரைகள்
தோட்டக்கலை
தாவரவியல்
தமிழக ஆசிரியர்கள் தொடங்கிய தாவரவியல் கட்டுரைகள்
இரட்டை விண்மீன்குழு

இரட்டை விண்மீன்குழு (Gemini  constellation)  என்பது ஓரையாகும் விண்மீன்குழுக்களில் ஒன்றாகும். இது வட அரைவிண்கோளத்தில் அமைந்துள்ளது. இது தால்மி விவரித்த 48 விண்மீன்குழுக்களின் ஒன்று; இது இனறு விவரிக்கப்படும் 88 விண்மீன்குழுக்களில் ஒன்றாகும்.  இது இலத்தீன மொழியில் இரட்டையர் எனவும் கிரேக்க தொன்மவியலில் சாசுட்டர், போலக்சு ஆகிய இரட்டையரைக் குறிக்கிறது. இதன் தொன்மை வானியல் குறியீடு  (♊︎) ஆகும்.

இருப்பிடம்

மேற்காேள்கள்

தகவல் வாயில்கள் 

.
 Princeton: Princeton University Press. .

வெளி இணைப்புகள்

The Deep Photographic Guide to the Constellations: Gemini
Astrojan Astronomical Picture Collection: The clickable Gemini
WikiSky: Gemini constellation
Ian Ridpath's Star Tales: Gemini
APOD Pictures of Gemini and Deep Sky Objects:
[http://apod.nasa.gov/apod/ap090506.html A Spring Sky Over Hirsau Abbey]
[http://apod.nasa.gov/apod/ap090503.html The Eskimo Nebula from Hubble]
[http://apod.nasa.gov/apod/ap100612.html The Medusa Nebula]
[http://apod.nasa.gov/apod/ap031215.html Open Star Clusters M35 and NGC 2158]
[http://apod.nasa.gov/apod/ap050319.html NGC 2266: Old Cluster in the NGC]
Warburg Institute Iconographic Database (medieval and early modern images of Gemini)
ராசேந்திரபுரம்

இராசேந்திரபுரம் என்பது இந்தியாவின் தமிழ்நாடு மாநிலத்தில் புதுக்கோட்டை மாவட்டத்தில் உள்ள அறந்தாங்கி ஒன்றியத்தைச் சேர்ந்த கிராமம் ஆகும். இது அறந்தாங்கி வருவாய் மாவட்டத்தில் இருந்து 6 கி.மீ. தொலைவில் அமைந்துள்ளது. இவ்வூரில் இசுலாம் இன மக்கள் அதிகம் வசிக்கின்றனர். இங்கு நைனாமுகம்மது மகளிா் கலை அறிவியல் கல்லூரி, எம்.எஸ். பல்தொழில்நுட்பக் கல்லூரி ஆகியவை உள்ளன.

இராசேந்திரபுரம் ஊராட்சியின் ஊர்கள்
 எருக்கலக்கோட்டை
 இராஜேந்திரபுரம்
 காக்காக்காடு
 புதுக்குடியிருப்பு
 குருந்திரக்கோட்டை

புள்ளிவிபரம் 
2001 ஆம் ஆண்டு மக்கள்தொகைக் கணக்கெடுப்பின்படி இவ்வூரின் மொத்த மக்கள்தொகை 3528 பேர் ஆகும். அதில் ஆண்கள் 1768 பேர், பெண்கள் 1760 பேர். மொத்த மக்கள்தொகையில் எழுத்தறிவு பெற்றவர்கள் 2107 பேர்.

மேற்கோள்கள் 

புதுக்கோட்டை மாவட்ட ஊராட்சிகள்
துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
ஆசீர்வாதம் ஆச்சாரி

ஆசீர்வாதம் ஆச்சாரி, தமிழ்நாட்டின் திருச்சிராப்பள்ளி மாவட்டத்தைச் சேர்ந்தவர். இவரது தந்தை பெயர்   ராஜலிங்கம் மனா ஜோசப்.

அரசுப் பணிகளில்
1992 மார்ச் மாதம் இந்திய இரயில்வே துறையில் சுருக்கெழுத்தாராகப்  (Steno Typist) பணியில் சேர்ந்தவர். 2004ல் ஒன்றிய அரசுப்பணியாளர் தேர்வாணையத் தேர்வில் தேர்ச்சி பெற்று, இந்திய இரயில்வே துறையில், பிரிவு அதிகாரியாகச் (Section Officer) சேர்ந்தார். 1999ல் இந்திய அரசின் ஊரக வளர்ச்சித் துறை அமைச்சரின் கூடுதல் தனிச் செயலாளராக  சேர்ந்து, பிறகு அக்டோபர் 2000ல் சுகாதாரத் துறை அமைச்சரின் கூடுதல் தனிச் செயலாளராக மாற்றப்பட்டு, 2004 டிசம்பர் வரை பணிபுரிந்துள்ளார்.

2004 பொதுத் தேர்தல் முடிந்தவுடன், ஆ. ராசா, சுற்றுப்புறச் சூழல் துறை கேபினெட் அமைச்சராகப் பொறுப்பேற்ற பின்னர், 1 சனவரி 2006 முதல் ஆ.ராசாவின் கூடுதல் தனிச் செயலாளராக நியமிக்கப்பட்டார். 2007 மே, 2007ல்  ஆ.ராசா தொலைத் தொடர்புத் துறை அமைச்சராகப் பொறுப்பேற்றப் போது, ஆசிர்வாதம் ஆச்சாரி,  ஆ.ராசாவின் விருப்பப்படி, சுற்றுச் சூழல் துறையில் இருந்து தொலைத் தொடர்புத் துறைக்கு மாற்றம் செய்யப்பட்டு, ஆ.ராசாவின் கூடுதல் தனிச் செயலாளராக நியமிக்கப்பட்டார்.

29 அக்டோபர் 2008ல் ஆசிர்வாதம் ஆச்சாரி மீண்டும் இந்திய இரயில்வே துறைப் பணியில் சேர்ந்தார்.

இரண்டாம் தலைமுறை அலைக்கற்றை முறைகேடு வழக்கில், ஆசிர்வாதம் ஆச்சாரியின் வாக்குமூலம், சிபிஐ நேரடி சாட்சியமாக எடுத்துக் கொண்டுள்ளது.

அரசியல்
இந்திய இரயில்வே பணியிலிருந்து விலகிய ஆசிர்வாதம் ஆச்சாரி, 2016ல் சுப்பிரமணியன் சுவாமி முன்னிலையில் பாரதிய ஜனதா கட்சியில் இணைந்தார்.
பின்னர் ஆசிர்வாதம் ஆச்சாரி பாரதிய ஜனதா கட்சியின் தேசிய செயற்குழு உறுப்பினராக செயல்படுகிறார்.

மேலும் இந்திய இரயில்வேயில் மேம்பாட்டுக்குழு உறுப்பினராக உள்ள ஆசீர்வாதம் ஆச்சாரியின்  முயற்சியால், தென்னக இரயில்வே வழங்கும் பயணச்சீட்டுகளில் தமிழ் மொழியும் இடம் பெறுமாறு நடவடிக்கை எடுத்துள்ளார்.

மேற்கோள்கள்

வாழும் நபர்கள்
திருச்சி மாவட்ட நபர்கள்
தமிழ்நாட்டைச் சேர்ந்த பாரதிய ஜனதா கட்சி அரசியல்வாதிகள்
இரங்கூன் மல்லி

இரங்கூன் மல்லி (Combretum indicum) என்பது என்பது வெப்பமண்டல ஆசியாவை பூர்வீகமாகக் கொண்ட சிவப்பு நிறப் பூக்களைக் கொண்ட ஒரு கொடியாகும். இருவித்திலைத் தாவரமான இது மலாய் நாட்டை சேர்ந்தது. இச்செடி, சுவர், தூண், கம்பம், தட்டி, செய்ற்கை வளைவு முதலியவற்றின் மீது பெரிய அளவில் கொடிபோல் படர்ந்து வளரக்கூடியது. தோட்டங்களிலும், சோலைகளிலும் விரும்பி வளர்க்கப்படுகிறது. இரங்கூன் மல்லி, கடல் மட்ட இடங்களில், பூங்காக்களில் மிகுந்து காணப்படுகிறது.

இயல்புகள் 
இரங்கூன் மல்லி கொடியானது சுமார் 2.5 மீட்டர் முதல் 8 மீட்டர் வரை உயரம் வரை வளரக்கூடியது. இலைகள் நீள்வட்ட வடிவில் கூர்மையான முனை மற்றும் வட்டமான அடிப்பகுதியுடன் இருக்கும். இவை 7 முதல் 15 சென்டிமீட்டர் வரை வளரும். மேலும், இலையின் அமைவு எதிர்மாறாக இருக்கும். மலர்கள் மணமுடையன, குழல் வடிவின இவற்றின் நிறம் வெள்ளை நிறத்திலிருந்து இளஞ்சிவப்பு வரை மாறுபடும். இதனுடைய கனி 30 முதல் 35 வரை மிமீ நீளத்துடன் நீள்வட்ட வடிவமானது. பழம் முதிர்ச்சியடையும் போது வாதுமை போன்ற சுவை கொண்டது.

இச்செடியின் மலர்கள் ஓரளவு பெரியதாகவும், வெள்ளை, ஆரஞ்சு,சிவப்பு ஆகிய வண்ணங்களில் காணப்படும். இது நிறம் மாறும் தன்மை கொண்டது. நீண்ட அல்லது முட்டை வடிவில் இலைகள் காணப்படும். இலை நரம்புகள் வலை அமைப்பு உடையது. மலர்கள் இருபாலானவை. புல்லிவட்ட இதழ்கள் 5 ஒன்று சேர்ந்து சூலப்பைக்கு மேல் குழாய் போன்று அமைந்துள்ளது. அல்லி வட்டம் 5 தனி இதழ்களால் ஆனது. 5 குட்டையான மகரந்தங்கள் உள்ளது.

இரங்கூன் மல்லி கொடியானது பிலிப்பீன்சு, இந்தியா, பாக்கித்தான் மற்றும் மலேசியாவின் முட்காடுகளில் அல்லது இரண்டாம் நிலை காடுகளில் காணப்படுகிறது. இது வங்காளதேசம், மியான்மர், வியட்நாம் மற்றும் தாய்லாந்து போன்ற வெப்பமண்டல பகுதிகளில் பயிரிடப்பட்டு இயற்கையாக்கப்பட்டது.

பயன்கள் 
விதைகள் குடற்புழுக்கொல்லியாக பயன்படுகிறது. இலைச்சாறு வயிறு வீக்கத்தை கட்டுப்படுத்தக்கூடியது. வறுக்கப்பட்ட விதைகள் வைற்றுப்போக்கிற்கும், காய்ச்சலுக்கும், மருந்தாக பயப்படுகிறது. விதைகளை தேய்த்து தேனுடன் கலந்து குழந்தைகளுக்கு கொடுத்தால் உருளைப்புழு கோளாறு, ஊசிப்புழு நோய்த் தொற்று ஆகியவை நீங்கும்.

மேற்கோள்கள் 

துப்புரவு முடிந்த மதுரை மாவட்ட ஆசிரியர்கள் தொடங்கிய கட்டுரைகள்
தாவர வகைகள்
தகவற்பெட்டி தேவைப்படும் தாவரவியல் கட்டுரைகள்
தமிழக ஆசிரியர்கள் தொடங்கிய தாவரவியல் கட்டுரைகள்
மங்காவிளை

மங்காவிளை (Mangavilai) இந்தியாவின் தமிழ்நாடு மாநிலம் கன்னியாகுமரி மாவட்டத்திலுள்ள ஒரு சிறிய சிற்றூராகும். தர்மபுரம் பஞ்சாயத்திற்கு உட்பட்ட மங்காவிளை நாகர்கோவிலிலிருந்து 9 கி.மீ தொலைவில் அமைந்திருக்கிறது. மங்காவிளை என்பதற்கு அழியாத புகழ் என்பது பொருளாகும். இங்கு சுமார் 850 மக்கள் வசிக்கின்றனர். வடக்கே பிலாவிளை, கிழக்கே நெடுவிளை, தெற்கே களியக்காவிளை, மேற்கில் புத்தூர் மற்றும் பனவிளை உட்பட பல சிறிய கிராமங்களால் சூழப்பட்டுள்ளது. இக்கிராமம் தர்மபுரம் ஊராட்சிக்கு உட்பட்டது. 

மங்காவிளை கிராமம் அரசியல் துறையில் வெற்றி கண்டுள்ளது. இக்கிராம உறுப்பினர்கள் பாராளுமன்ற உறுப்பினர் மட்டத்தில் பணியாற்றுகின்றனர். கிராம உறுப்பினர் எம்.சி. பாலன் இராச்சியசபாவில் பணியாற்றினார். 

அரபிக்கடலில் இருந்து 1 கிமீ தொலைவில் மங்காவிளை அமைந்துள்ளது. இது மாவட்டத் தலைமையகமான நாகர்கோவிலில் இருந்து 9 கி.மீ தொலைவிலும், இந்தியாவின் தென்கோடியான கன்னியாகுமரியிலிருந்து 20 கி.மீ தொலைவிலும் உள்ளது.

கோயில்கள்

மங்காவிளை கிராமத்தின் மையத்தில் சிறீ சிவ சுடலை மாடன் கோவில் அமைந்துள்ளது. இக்கோயிலுக்கு வடக்கே அருணாச்சலேசுவரர் கோயிலும், மேற்கில் வைகுந்தர், இசக்கியம்மன் கோயில்களும் அமைந்துள்ளன.

காலநிலை
கோடையில் நிலவும் பெரும வெப்பநிலை 30 செ. ஆகும். மங்காவிளையில் வடகிழக்கு, தென்மேற்கு  ஆகிய இருபருவ மழையும் பொழிகிறது.

சமூகநல மன்றங்கள்
 நேதாஜி இளைஞர் மன்றம், மங்காவிளை

காந்திஜி இளைஞர் மன்றம், மங்காவிலை

மேற்கோள்கள்

வெளி இணைப்புகள்
Mangavilai public website
Kanyakumari District Website
Plastics Free Kanyakumari
Puthoor-Junction
Private website
This is a private website of Mr. G Rajasekaran
Schools in Kanyakumari District
An Overview about Kanyakumari

துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
கன்னியாகுமரி மாவட்டத்திலுள்ள கிராமங்கள்
மேலராமன்புதூர்

மேலராமன்புதூர் (Melaramanputhur) என்பது இந்தியாவில் தமிழ்நாட்டிலுள்ள கன்னியாகுமரி மாவட்டத்தின் நாகர்கோவில் நகராட்சிக்கு உட்பட்ட ஓர் ஊராகும். இது இராமன்புதூரில் இருந்து 2 கிமீ தொலைவில் மேற்கே உள்ளது.

மேற்கோள்கள் 

கன்னியாகுமரி மாவட்டத்திலுள்ள கிராமங்கள்
துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
எரித்தோபிளாஸ்டாசிஸ் ஃபீடாலிஸ்

ஆரெச் நோய் (Rh disease)  அல்லது ஆரெச்(D) நோய் அல்லது நீலகுழவி நோய் என்பது Rh- தாயுக்கும், Rh+ தந்தைக்கும் உள்ள பொருந்தாமையால், குழவியின் குருதியில் தோன்றும் குருதிச் சிதைவு நோய் ஆகும். இது கருக்குழவி, பிறந்த குழவி குருதிச் சிதைவு நோய் எனப்படுவதும் உண்டு. இதன் பண்புகள் பின் வருமாறு:
 இது ஒரு குருதி நோய்  
 இது  Rh- தாயுக்கும் Rh+ தந்தைக்கும் பிறக்கும் குழந்தைகளைத் தாக்குகின்றது. 
 Rh எதிா்வினைப் பொருள் கருவின் கருதிச் சிவப்பணுக்களை அழித்துவிடுகின்றது. 
 குருதிச் சிவப்பணுக்கள் அழிக்கப்படுவதினால், குருதிசோகை, மஞ்சள் காமாலை ஆகிய நோய்கள் உருவாகின்றன. 
 இறந்த குருதிச் சிவப்பணுக்கள், சிதைக்கப்படுவதற்கு கல்லீரலுக்கு எடுத்துச் செல்லப்படுகின்றன. கல்லீரலின் ஆற்றலுக்கும் மேற்பட்ட வேலை கொடுக்கப்படுவதினால் கல்லீரல் பழுதடைகின்றது.

உசாத்துணை 
Embryology, Dr. Bernice Anantharaj, Chrisolite Publications, chennai

மேற்கோள்கள்

குழந்தை மருத்துவம்
துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
மோனோசோமி

ஒற்றைமெய்யியம் (Monosomy)  என்பது மரபுத்திரி எண்ணிக்கைமாற்றத்தின் ஒரு வடிவமாகும். ஓர் இணை குரோமோசோம்களில் ஒரே ஒரு குரோமோசோம் மட்டுமே இருக்கும் அசாதரண நிலை ஒற்றைமெய்யியம் எனப்படும். அதாவது ஒரு செல்லில் இருக்க வேண்டிய ஒரு சோடி குரோமோசோம்களில்  ஒரு குரோமோசோமின் பகுதி இல்லாதபோது  பகுதி ஒற்றைமெய்யியம் ஏற்படுகிறது.

மனித மோனோசோமி 

ஒற்றைமெய்யியம் காரணமாக விளையும் மனித நிலைமைகள்:

 தர்னர் நோய்த்தொகை கொண்ட பெண்களுக்கு வழக்கமான இரண்டு எக்சு குரோமோசோம்களுக்கு பதிலாக ஒரே ஒரு எக்சு குரோமோசோம் மட்டும் இருக்கும். தேர்னர் கூட்டறிகுறி அல்லது தர்னர் நோய்த்தொகை என்ற இக்குறைபாடு மனிதர்களில் காணப்படும் ஒரே முழுமையான ஒற்றைமெய்யியக் குறைபாடு ஆகும். இதைத் தவிர்த்த மற்ற முழுமையான ஒற்றைமெய்யியக் குறைபாடுகள் உயிருக்கு ஆபத்தானவையாகும்.  மற்றும் தனிநபர்கள் வளர்ச்சியுடன் உயிர்வாழவும் முடியாது.

 கிரை து சாட் நோய்த்தொகை, என்பது ஒரு வகை பகுதி ஒற்றைமெய்யிய நோய்த்தொகையாகும். இத்தகைய நோய்த்தொகை பாதிப்பு உள்ளவர்களின் குரல்வலை உருமாறியிருக்கும். இயல்பான குரல் ஒலி மாறும். ஐந்தாவது குரோமோமின் விளிம்பில் சிறு பகுதி இல்லாமல் இருப்பதால் இந்நோய்த்தொகை பாதிப்பு ஏற்படுகிறது.

 1பி36 மரபணுக் குறைவு நோய்த்தொகை என்பது மரபுவழியாக வரும் ஒற்றைமெய்யியக் குறைபாடாகும். மிதமானது முதல் கடுமையான மனவளர்ச்சிப் பாதிப்புகள், வரையறுக்கப்பட்ட பேச்சு திறன் குறைபாடுகள், செவிப்புலன் மற்றும் பார்வை குறைபாடு மற்றும் தனித்துவமான முக அம்சங்கள் ஆகியவை இப்பாதிப்பிற்கான அறிகுறிகளாகும். குரோமோசோமின் இல்லாத பகுதியின் இடத்தைப் பொறுத்து இவ்வறிகுறிகள் மாறுபடுகின்றன.

 17கியூ12 மரபணுக் குறைவு நோய்த்தொகை என்பது அரிதாக வரும் ஒற்றைமெய்யியக் குறைபாடாகும். 17 ஆவது குரோமோசோமின் நீண்ட நீட்சியின் சிறு பகுதி இல்லாமல் இருப்பதால் இக்குறை தோன்றுகிறது. இப்பாதிப்பு உள்ளவர்களுக்கு சிறுநீரக அசாதாரணங்கள் ஏற்படுகின்றன.

மேற்கோள்கள் 

துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
உயிர்க்கல மரபியல்
நல்லிசோமி

அற்குறுமவகநிலை என்பது (2n-2) வகை இனங்களில் இயல்பான பாலினக் குறுமவக இணைகள் இரண்டும் இல்லாத ஒரு மரபியல் நிலை ஆகும். இந்த நிலையில் மனிதர்கள் வாழ முடியாது.

காரணம் 
அற்குறுமவகநிலை என்பது குன்றல் அல்லது ஒடுக்கற் பிரிவுகளில் ஒவ்வாமை ஏற்படுவதால் உருவாகிறது. இது இரண்டு ஒற்றைப் பாலினக் குறுமவகப் பொருள்களைக் கொண்டிருக்கும். இதனால் மற்ற பாலினக் குறுமவகங்கள் இரண்டும் தம்மில் அளவு இரட்டிப்பாகக் கொண்டிருக்கும். எனவே, நேரடி மரபியல் தகவல்கள் இல்லாததால், அற்குறுமவகநிலை இனப் பாலினக்கலங்கள் கருவூட்டலுக்கு தகுதியற்றனவாக  அமைகின்றன.

மேற்கோள்கள்  

துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
மரபணுப் பிறழ்ச்சிகள்
ரோசனாரா பூந்தோட்டம்

ரோசனாரா பூந்தோட்டம் (Roshanara Bagh) என்பது தில்லியில் அமைந்துள்ள ரோசனாரா பேகம் நினைவாக முகலாய  கட்டிடக்கலை  மூலம் கட்டப்பட்ட ஒரு கல்லறை ஆகும். இது டெல்லியில் சக்தி நகரில் இருக்கும் டெல்லிப் பல்கலைகழகத்தின் வடக்குப்  பகுதியில் அமைந்திருக்கிறது. இந்தியாவில் இருக்கும் மிகப்பெரிய பூந்தோட்டங்களில் ஒன்று இங்கு அமைக்கப்பட்டுள்ளது. பல்வேறு விதமான தாவரங்களோடு உள்ளே மிகப் பெரிய ஏரி ஒன்று அமைந்துள்ளது.

போக்குவரத்து 
தில்லி மெட்ரோ இருப்புப்பாதையில் சிவப்புக்கோட்டு பாதையில் பவுல் பங்கஷ் நிலையம் அருகே அமைந்துள்ளது. தேசிய நெடுஞ்சாலை 1-இல் பெரும் தலைநெடுஞ்சாலையில் அமைந்துள்ளது.

மேலும் காண்க 
 லால் பங்களா

குறிப்புகள்

வெளி இணைப்புகள் 

 , ஹெர்பர்ட் Offen ஆராய்ச்சி சேகரிப்பு பிலிப்ஸ் நூலகம் மணிக்கு பீபாடி Essex அருங்காட்சியகம் 

தில்லி சுற்றுப் பகுதிகள்

மேற்கோள்கள்

முகலாயக் கட்டிடக்கலை
வடக்கு தில்லி மாவட்டம்
துப்புரவு முடிந்த இராமநாதபுரம் மாவட்ட ஆசிரியர்கள் தொடங்கிய கட்டுரைகள்
கிளிக்குடி

கிளிக்குடி (Kilikudi) என்பது இந்தியாவில் உள்ள தமிழ்நாடு மாநிலத்தின் புதுக்கோட்டை மாவட்டத்தில் உள்ள சிற்றூராகும். இச்சிற்றூர் அன்னவாசல் வருவாய் ஒன்றியத்துகுட்பட்ட, கிளிக்குடி ஊராட்சிக்குட்பட்டதாகும்  இலுப்பூர் கல்வி மாவட்டத்தின் கீழமையும் இவ்வூரில், ஓர் அரசு உயர்நிலைப்பள்ளி செயல்பட்டு வருகிறது.

மேற்கோள்கள் 

துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
புதுக்கோட்டை மாவட்டத்திலுள்ள கிராமங்கள்
ராகி ரொட்டி

ராகி ரொட்டி  () (மராத்தி: नाचणी ची भाकरी ) என்பது இந்திய மாநிலமான கர்நாடகத்தின் காலை உணவு ஆகும். இது தெற்கு கர்நாடகத்தின் கிராமப்புறங்களில் மிகவும் பிரபலமான உணவு. இது கேழ்வரகு மாவினால் தயாரிக்கப்படுகிறது. ராகி-ரொட்டி என்ற கன்னடச் சொல்லுக்கு கேழ்வரகு ரொட்டி என்று பொருள். இது அக்கி ரொட்டியைப் போலத் தயாரிக்கப்படுகிறது. கேழ்வரகு மாவானது உப்பு மற்றும் தண்ணீரைச் சேர்த்து நன்கு கலக்கப்படுகிறது. மாவு பிசையும்போது; வெட்டிய வெங்காயம் கேரட் போன்றவை சேர்க்கப்படுகின்றன, இதனுடன்  கொத்தமல்லித் தழை மற்றும் சீரகம் ஆகியவற்றையும்  சுவைக்காக சேர்க்கலாம். தோசைக் கல்லில் சற்று எண்ணெயைத் தடவி பிசைந்து வைத்துள்ள மாவை வட்டமாகவும் மெல்லியதாகவும் தட்டி, சிறிதளவு எண்ணெயை ரொட்டிமேல் பூசி நன்கு வெந்த பின்னர் சூடாக பரிமாறவேண்டும். உடன் சட்டினி இருந்தால் நல்லது.

இதையும் காண்க 
 அக்கி ரொட்டி
 கேழ்வரகுக் களி

மேற்கோள்கள் 

கர்நாடக சமையல்
உரொட்டிகள்
கருசூழ் படலங்கள்

கருசூழ் படலங்கள்(extraembryonic membranes) என்பது கரு வளா்ச்சிக்கு உதவும் நான்கு படலங்களாகும். இத்தகைய படலங்கள் மனிதர் முதல் பூச்சிவரை அனைத்து விலங்குகளிலும் அமைகின்றன. அவை கருமுட்டைகளிலிருந்து உருவானாலும் அவை கருமுட்டையின் பகுதியாக கருதப்படுவதில்லை. இவை பொதுவாக ஊட்டச்சத்து, வளிமப்பரிமாற்றம்,  கழிவு நீக்கம் ஆகியவற்றில் பங்கு வகிக்கின்ற்ன.

பறவைகள், ஊர்வன, மற்றும் பாலூட்டிகளில் நான்கு செந்தரக் கருசூழ் படலங்கள் உள்ளன. அவை, நுகம் சுற்றியுள்ள  நுகப்பை,  கருவைச் சுற்றி அதைத் தாங்கும் பனிக்குடம், கருக்கழிவைத் தேக்கிவைக்கும் கருக்கழிவுப் படலம், (இது மேலும், வளிமப் பரிமாற்றத்துக்கும் புறவோட்டில் இருந்து கால்சியத்தை உறிஞ்சவும் உதவுகிறது.)கருப்பைப் புறணி என்பனவாகும். கருப்பைப் புறணி முன்கூறிய அனைத்தையும் சூழ்ந்தமைகிறது. இது முட்டை உருவாகும் நிலையில் கருக்கழிவுப் படலத்தோடு இணைந்து மூச்சுயிர்க்கவும்கழிவுநீக்கவும்  உதவும் கருப்புறணிக் கழிவுப் படலமாக மாறிவிடுகிறது.

பூச்சியின் கருசூழ் படலங்களாக, முகைப்புறணிக்கலங்களில் இருந்து உருவாகும்  ஊனீர்ப் படலம், பனிக்குடக் குழி(இதன் வெளிப்பாடு செர்க்நல்ட் மரபனால் கட்டுபடுத்தப்படுகிறது), நுகப்பை ஆகியன அமைகின்றன.  

மாந்தரிலும் பாலூட்டிகளிலும் இவை கருக்குழவிப் படலங்கள் எனப்படுகின்றன.

மேற்கோள்கள் 

துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
முளையவியல்
வி. பி. சந்திரசேகர்

வி. பி. சந்திரசேகர்  ஓர் இந்திய அரசியல்வாதியும், தமிழகத்தின் முன்னாள்  சட்டமன்ற உறுப்பினரும் ஆவார். இவர் 1989 ஆம் ஆண்டு நடைபெற்ற சட்டமன்றத் தேர்தலில், அண்ணா திராவிட முன்னேற்ற கழக (ஜெயலலிதா அணி) வேட்பாளராக, பொள்ளாச்சி தொகுதியிலிருந்து,  தமிழ்நாடு சட்டமன்றத்திற்குத் தேர்ந்தெடுக்கப்பட்டார். மேலும் 1991 ஆம் ஆண்டு நடைபெற்ற தேர்தலில், அண்ணா திராவிட முன்னேற்றக் கழகத்தின் வேட்பாளராக வெற்றிபெற்றார்.

குறிப்புகள் 

அனைத்திந்திய அண்ணா திராவிட முன்னேற்றக் கழக அரசியல்வாதிகள்
வாழும் நபர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பொன்னி (புதினம்)

பொன்னி (Ponni) 1967 ஆம் ஆண்டில் மலயாட்டூர் இராமகிருஷ்ணன் என்ற எழுத்தாளரால்  எழுதப்பட்ட மலையாள புதினம் ஆகும். மன்னார்காடு மல்லீசுவரம் மலைப்பகுதியில் வசிக்கக்கூடிய அட்டப்பாடியைச் சேர்ந்த ஆதிவாசிகளின் வாழ்க்கை முறையை அடிப்படையாகக் கொண்ட புதினம் ஆகும்.

புதினத்தின் சுருக்கம் 
இந்த புதினமானது மலபார்  பகுதியில் உள்ள அட்டப்பாடியில வசிக்கும் ஆதிவாசிகளின் வாழ்வியலைப் படம் பிடித்துக் காட்டுகிறது. இந்த வாழ்விடமானது நீலகிரி மலையின் தெற்கிலும், கேரளா வின் கிழக்குப்பகுதியிலும் அமைந்துள்ளது.  இப்பகுதி மக்கள் தங்கள் நிலத்தைப் பண்படுத்த மரங்களை வெட்டி எரித்து பின் சில காலம் கழித்து சாகுபடி செய்வர். பழங்குடியின மக்களின் இந்த விவசாய நடைமுறையை அரசாங்கமானது திடீரெனத் தடை செய்து வேறு புதிய தொழில்களில் ஈடுபட வலியுறுத்துகிறது. இந்தக் கதையின் நாயகன் தற்போதைய உலகின் நாகரிகத்திற்கு ஏற்றவாறு தன் சிகை அலங்காரத்தை மாற்றிக் கொள்கிறான். இந்தப் புதினத்தில், ஆதிவாசி மக்களின் பாரம்பரியமான திருமணச் சடங்கினை முன்னிட்ட நடனம், பாரம்பரியம் சார்ந்த பாடல்கள் ஆகியவை யதார்த்தமான முறையில் விவரிக்கப்பட்டுள்ளன. பொன்னியின் பாத்திரப்படைப்புகள் கன்னட சாயம் கொண்ட தமிழ் கலந்த மலையாள மொழியில் உரையாடவும், பாடவும் செய்கிறார்கள்.

மேற்கோள்கள்

துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
மலையாளப் புதினங்கள்
தரூர் (கிராம ஊராட்சி)

தரூர் கிராம ஊராட்சி என்பது இந்தியாவின் கேரள மாநிலத்தில் பாலக்காடு மாவட்டத்தில் ஆலத்தூர் வட்டத்தில் ஆலத்தூர் ஒன்றியத்தில் அமைந்துள்ள ஒரு கிராம ஊராட்சி ஆகும். தரூர் ஒன்று மற்றும் தரூர் இரண்டு கிராமங்களில் பரவியுள்ள இந்த பஞ்சாயத்து 34.72 சதுர கிலோமீட்டர் பரப்பளவைக் கொண்டுள்ளது. தரூர் பஞ்சாயத்து வடக்கில் பெருங்கோடுகுறுச்சி, குத்தனூர், திருவில்வமலை ஊராட்சிகளையும்  கிழக்கில், காவசேரி, எரிமாயூர் ஊராட்சிகளையும் மேற்கில் காயத்திரிபுழாவும் எல்லைகளாகக் கொண்டமைந்துள்ளது.

தரூர் ஸ்ரீ கிருஷ்ணர் கோயில் இங்குள்ள ஒரு இந்து வழிபாட்டுத் தலமாகும்.

மேற்கோள்கள் 

கேரள மாநிலத்திலுள்ள ஊர்களும் நகரங்களும்
துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
குறும்பனை

குறும்பனை என்பது தமிழ்நாடு கன்னியாகுமரி மாவட்டத்தில் உள்ள ஒரு சிற்றூராகும். கன்னியாகுமரி மாவட்டத்தின் மேற்குக் கடற்கரையோரம் அமைந்துள்ள இவ்வூர் சுமார் 2 கி.மீ கடற்கரையைக் கொண்டுள்ளது. 8000இற்கும் அதிகமான மக்கள் இங்கு வாழ்கின்றனர். இங்குள்ள மக்களின் முதன்மையான தொழில் மீன் பிடித்தலாகும்.

பொருளியல்
மக்களில் பெரும்பாலோர் மீன்பிடி தொழிலில் ஈடுபடுகின்றனர். பட்டதாரிகள் மின்பிடி தொழிலில் இறங்காமல் நகரங்களிலோ அயல்நாடுகளிலோ வேலையை எதிர்பார்க்கின்றனர். கற்ற மகளிர் முதன்மையான தொழிலாக கல்வித் துறையில் பணிபுரிகின்றனர்.

புவியியல்
குறும்பனை கடற்கரை 2 கிமீ நீளம் கொண்டது. இது மாவட்ட அளவில் அழகான கடற்கரை ஆகும். இது மேற்கில் சிலுவையா பேராயத்தில் இருந்து தொடங்கி, கிழக்கில் பரியக்காலில் முடிகிறது. இது பரியக்கால் கடற்கரை எனவும் அழைக்கப்படுகிறது.

மேற்கோள்கள்

துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
கன்னியாகுமரி மாவட்டத்திலுள்ள கிராமங்கள்
திருவரம்பு

திருவரம்பு (Thiruvarambu) இந்தியாவின் தமிழ்நாடு மாநிலம் கன்னியாகுமரி மாவட்டத்தில் உள்ள ஓர் ஊராகும். குலசேகரத்திலிருந்து அருமனை செல்லும் சாலையில் திருவரம்பு நகரம் உள்ளது.திருவட்டாறு நகர பஞ்சாயத்தில் இடம்பெற்றுள்ள நகரில் ஒன்றாகும். இந்த நகரத்தில் பல மத சபைகளும் கோயில்களும் உள்ளன. திற்பரப்பு அருவியிலிருந்து திருவரம்பு 3 கி.மீ. தொலைவில் உள்ளது. இந்த கிராமத்திற்கு பேச்சிப்பாறை, பெருஞ்சாணி, கோதையாறு போன்ற அணைகளிலிருந்து பல ஓடைகள், கால்வாய்கள் மூலம் தண்ணீர் வழங்கப்படுகின்றன. தென்னை, வாழை, ரப்பர், மரவள்ளிக்கிழங்கு, மிளகு மற்றும் இதர பருப்பு வகைகள் இங்கு விளைகின்றன.

அமைவிடம் 
5 கி.மீ. தொலைவில் கிழக்கில் குலசேகரம், 10 கி.மீ. தொலைவில் மேற்கில் மார்த்தாண்டம், வடக்கில் 3 கிலோ மீட்டர் தொலைவில் திற்பரப்பு அருவி, தெற்கில் 20 கிலோ மீட்டர் தொலைவில் தக்கலை ஆகிய பகுதிகள் திருவரம்புக்கு அருகில் அமைந்துள்ளன. 15 கி.மீ. தொலைவில் குழித்துறை உள்ளது.

நிர்வாகம் 
திருவரம்பு கன்னியாகுமரி மாவட்டத்தில் திருவட்டாறு நகர பஞ்சாயத்துக்கு உட்பட்டது. தேர்ந்தெடுக்கப்பட்ட உள்ளாட்சிப் பிரதிநிதிகள் வடிகால் வசதி, உள்ளூர் சாலைகள் மற்றும் நீர் வசதி ஆகியவற்றை பராமரிக்கின்றனா்.

மேற்கோள்கள்

துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
கன்னியாகுமரி மாவட்டத்திலுள்ள கிராமங்கள்
நெட்டி மாலை

நெட்டி மாலை என்பது மாடுகளை அலங்கரிக்கப் பயன்படுத்தப்படும் ஒரு மாலை ஆகும். இது தைப்பொங்கலுக்கு மறுநாளான மாட்டுப் பொங்கல் அன்று மாடுகளை குளிப்பாட்டி, சிறப்பு பூஜை செய்து அணிவிக்கும் மாலைகளில் ஒன்று.

உருவாக்கம்  
பொங்கல் நாளில் மாடுகளை அலங்கரிக்க பயன்படும் நெட்டிமாலை தஞ்சை மாவட்டம், திருவிடைமருதூர் அடுத்த திப்பிராஜபுரம், மயிலாடுதுறை மாவட்டம் மூங்கில் தோட்டம், சீர்காழியையடுத்த ஆனைக்காரன் சத்திரம் போன்ற ஊர்களில் தயாரிக்கப்பட்டுவருகிறது. இதற்கு தேவையான நெட்டிகோரைகளை திருவாரூர் மாவட்டம் மாவூர், கோவிலூர் மற்றும் தஞ்சை அருகே பூண்டி  உள்ளிட்ட பல்வேறு பகுதிகளில் உள்ள குளங்கள் ஏரிகளில் விளைந்துள்ள நெட்டிக்கோரைகளை கூட்டாக ஏலம் எடுத்து அவற்றை அறுவடை செய்துவந்து வெயிலில் உலர்த்தி பின்னர் மேல் தோலை நீக்கி தேவையான அளவுகளில் துண்டு துண்டுகளாக நறுக்கியும், மாலைக்கு தேவையான கருணை, கீழ்குஞ்சம், வில்லை என பல்வேறு வடிவங்களில் நறுக்கி பிரித்தெடுத்து பின்னர் கொதிக்கவைத்த வெந்நீரில் பல்வேறு வண்ண, வண்ண சாயங்களை கலந்து பிரித்தெடுத்த நெட்டிகளை சாயமேற்றி மீண்டும் வெயிலில் காயவைக்கின்றனர். பின்னர் தாழம்பூ நாரில் கோர்த்து மாலைகளாக்குகின்றனர்.

மேற்கோள்கள் 

துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
தமிழ் பொங்கல்
எம். எம். ஏ. ரசாக்

எம். எம். ஏ. ரசாக் (இறப்பு சனவரி 22, 2022) என்பவர் தமிழ்நாட்டைச் சேர்ந்த ஒரு அரசியல்வாதி ஆவார். இவர் தமிழ்நாடு சட்டமன்ற முன்னாள் உறுப்பினர் ஆவார். இவர் 1977ஆம் ஆண்டு நடைபெற்ற தமிழ்நாடு சட்டமன்ற தேர்தலில் கடையநல்லூர் தொகுதியிலிருந்து, அண்ணா திராவிட முன்னேற்றக் கழக வேட்பாளராக தமிழக சட்டசபைக்கு தேர்ந்தெடுக்கப்பட்டார். தற்போது இவர் திராவிட முன்னேற்றக் கழகத்தில் உள்ளார். மேலும் முன்னாள் சட்டமன்ற உறுப்பினர் குழுவின் தலைவராகவும் இருந்தார். இவர் திடீர் உடல்நலக் குறைவினால் தமது 76ஆம் அகவையில் சனவரி 22, 2022 அன்று தென்காசி மாவட்டம் வடகரையில் காலமானார்.

சட்டமன்ற உறுப்பினராக

மேற்கோள்கள் 

அனைத்திந்திய அண்ணா திராவிட முன்னேற்றக் கழக அரசியல்வாதிகள்
2022 இறப்புகள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
திருநெல்வேலி மாவட்ட நபர்கள்
தமிழ்நாடு சட்டமன்ற உறுப்பினர்கள்
6 ஆவது தமிழ்நாடு சட்டமன்ற உறுப்பினர்கள்
இசுலாமிய வளர்ச்சி வங்கி

இசுலாமிய வளர்ச்சி வங்கி (ஆங்கிலம்: The Islamic Development Bank (IDB, IsDB), அரபு: البنك الإسلامي للتنمية ) என்பது   உட்கட்டமைப்பை மேம்படுத்துவதற்கான இசுலாமிய நிதியைக் கருத்தாகக் கொண்ட ஒரு பன்முக வளர்ச்சி நிதி நிறுவனம் ஆகும். இந்த வங்கி சவூதி அரேபியாவில் ஜெட்டா நகரில் அமைந்துள்ளது. 1973 ஆம் ஆண்டில் இசுலாமிய நாடுகளின் நிதி அமைச்சர்கள் கலந்து கொண்ட இசுலாமிய கூட்டமைப்பு மாநாட்டில் சவுதி அரேபிய மன்னர் பைசலின் ஆதரவுடன் தொடங்கப்பட்டது. இவ்வங்கியின் அலுவல் நடவடிக்கைகள் 1975 ஆம் ஆண்டு  அக்டோபர் 20 ஆம் தேதி  தொடங்கியது. இந்த வங்கியில் ஐம்பத்தேழு (57) நாடுகள் பங்கு முதலீட்டு உறுப்பினர்களாக உள்ளன. இசுலாமிய கூட்டமைப்பு 2011-ஆம் ஆண்டு முதல் இசுலாமிய ஒத்துழைப்பு அமைப்பு என அழைக்கப்படுகிறது.

இசுலாமிய நாடுகளுக்கும் மற்ற உறுப்பினர் அல்லா நாடுகளுக்கும் உதவுவதற்காக 2013 மே மாதம் 22 ஆம் நாள் இந்த வங்கி தனது அங்கீகரிக்கப்பட்ட மூலதனத்தை மும்மடங்காக 150 பில்லியன் என்ற அளவுக்கு உயர்த்தியது. சவூதி அரேபியா நான்கில் ஒரு பங்கு  மூலதனத்தை இவ்வங்கியில் வைத்திருக்கிறது, ஐக்கிய நாடுகள் பொது சபையில் இந்த வங்கி பார்வையாளராக உள்ளது.

உறுப்பினர்கள் 
2018-ஆம் ஆண்டினடிப்படையில் இந்த வங்கியின் உறுப்பினர் நாடுகளின் எண்ணிக்கை ஐம்பத்தேழு (57). இவ்வங்கியில் சேருவதற்கான அடிப்படைக் கட்டுப்பாடுகள்: உறுப்பு நாடு இசுலாமிய ஒத்துழைப்பு அமைப்பில் (OIC) உறுப்பினராக இருக்க வேண்டும் என்பதும், இந்த வங்கியின் மூலதனத்துக்குப் தனது பங்களிப்பை வழங்கவேண்டும் என்பதும், இந்த வங்கியின் ஆளுநர்கள் குழு முடிவெடுக்கும் விதிமுறைகளையும் வரையறைகளையும் ஏற்றுக்கொள்ள வேண்டும் என்பதுமாகும்.

தரவரிசையில் அடிப்படையில் செலுத்தப்பட்ட மூலதனம் (ஆகஸ்ட் 2015), முதன்மைப் பங்குதாரர் நாடுகளின் பட்டியல்
 சவுதி அரேபியா (26.57%)
 லிபியா (10.66%)
 ஈரான் (9.32%)
 எகிப்து (9.22%)
 துருக்கி(8.41%)
 ஐக்கிய அரபு எமிரேட்ஸ் (7.54%)
 குவைத் (7.11%)
 பாக்கிஸ்தான்(3.31%)
 அல்ஜீரியா (3.31%)
 இந்தோனேசியா (2.93%)

மேற்கோள்கள் 

துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
வங்கிகள்
பாலதண்டாயுதபாணிசுவாமி கோயில், குமரமலை

பாலதண்டாயுதபாணிசுவாமி கோயில் என்பது இந்தியாவில் தமிழ்நாட்டிலுள்ள புதுக்கோட்டை மாவட்டத்தின் குமரமலை என்ற இடத்தில் அமைந்துள்ள ஒரு முருகன் கோயில் ஆகும்.

அமைவிடம்
புதுக்கோட்டையில் இருந்து காரையூர் செல்லும் வழியில் 12 கிலோமீட்டர் தொலைவில் உள்ளது. புல்வயல் கிராமத்திற்குப் பக்கத்தில் அமைந்துள்ளது. குமரமலை விலக்கு என்னும் இடத்தில் இறங்கி குமரமலை ஒரு 1 கிலோமீட்டர் தூரத்தில் அமைந்துள்ளது.

மூலவர்
பழநி மலையில் உள்ள முருகப் பெருமானைப் போன்று இங்குள்ள மூலவர் இடுப்பில் கை வைக்காமல், கைகளைத் தொங்கவிட்டபடி அருள்பாலிக்கிறார். மழித்த தலையுடன் இல்லாமல், உச்சிக் குடுமியுடன் அந்தணரைப் போல் காட்சி தருகிறார். கோயிலின் தீர்த்தம் சங்குசுனை தீர்த்தம் ஆகும்.

புராணம்
ஒரு பக்தருக்காக பழனி ஆண்டவர் மனமிரங்கி இங்கு காட்சி அளித்ததாகக் கூறப்படுகிறது. சேதுபதி எனப்படும் பக்தர் ஒவ்வொரு வருடமும் பழனிக்கு காவடியைச் சுமந்து சென்றார். 80 வயதானபோது காவடியைத் தூக்கிச் செல்ல சிரமப்பட்டார். பழனிக்கு செல்ல இயலாத சூழல் வந்தது. அவருடைய கனவில் முருகன் வந்து குமரமலை குன்றின்மீது சங்கம் செடி புதர் அருகில் வந்து தங்குவதாகக் கூறினார். அங்கு விபூதி, ருத்ராட்சமாலை, பிரம்பு, எலுமிச்சம்பழம் ஆகியவை இருக்கும் என்றார். முருகன் கூறியபடி, மறுநாள் அவர் சென்றபோது அவை இருந்தன. அங்கு வேல் நட்டு வழிபடத் தொடங்கி பின்னர் ஒரு முருகன் சிலையை அமைத்து பால தண்டாயுதபாணி என்று பெயர் சூட்டினார். 1896ஆம் ஆண்டில் பல்லவராயர்கள் திருப்பணி செய்து குடமுழுக்கு நடத்தினர்.

சிறப்புகள் 
இந்தப் பகுதியில் உள்ள பெண்கள் தம்முடைய வளைகாப்பின்போது கோயில் அர்த்த மண்டபத்தில் உள்ள வேலுக்கும் வளையல் சாத்தி வழிபாடு செய்கிறார்கள். அவ்வாறு செய்யும்போது சுகப் பிரசவம் அமையும் என்று நம்புகின்றனர். இங்கேயுள்ள மலையில், பாதத்தை வரைந்து நேர்த்திக் கடன் செலுத்தினால், வாத நோய் நீங்கும் என்று நம்புகின்றனர். பல கிராமங்களிலிருந்தும் பாதயாத்திரையாக பக்தர்கள் இங்கு வந்து அருளைப் பெறுகிறார்கள்

நேரம் 
காலை 6.00 மணி முதல் நண்பகல் 12.00 மணி வரையிலும் மாலை 4.00 மணி முதல் 8.00 மணி வரையிலும் வழிபாட்டிற்காக இக்கோயில் திறந்திருக்கும்.

திருவிழாக்கள் 
வைகாசி விசாகம், சஷ்டி, ஆடிக் கார்த்திகை சோம வாரம், தைப்பூசம், பங்குனி உத்தரம் உள்ளிட்ட விழாக்கள் இங்கு கொண்டாடப்படுகின்றன. கடைசியாக இக்கோயிலின் குடமுழுக்கு 19 மார்ச் 1995இல் நடைபெற்றது. கார்த்திகைத் திருவிழா இங்கு கொண்டாடப்படுகிறது.

மேற்கோள்கள்

வெளி இணைப்புகள் 
 GeoHack - பாலதண்டாயுதபாணிசுவாமி கோயில், குமரமலை 

துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
புதுக்கோட்டை மாவட்டத்திலுள்ள முருகன் கோயில்கள்
ஆலஞ்சி

ஆலஞ்சி "(Alanchy)"  என்பது கன்னியாகுமரி மாவட்டத்தின் தலைநகரான நாகர்கோவிலில் இருந்து சுமார் 25 கி.மீ. தொலைவிலும் கேரளாவின் தலைநகரான திருவனந்தபுரத்திலிருந்து சுமார் 45 கி.மீ. தூரத்திலும் உள்ளது. "ஆலன்" என்ற பெயர் "ஆலு" (ஆல மரம்) மற்றும் "அஞ்சி" (ஐந்து) ஆகியவற்றிலிருந்து பெறப்பட்டது. இந்த பகுதி முழுவதும் ஆலஞ்சி தரவாடு குடும்பத்தினருக்குச் சொந்தமானது. ஆகவே இப்பெயர் வழங்கப்பட்டுள்ளது. வடகிழக்கு (மிடாலம்), தென்மேற்கு (குறும்பனை) கடற்கரையோர ஊர்கள் அருகில் உள்ளன. ஆலஞ்சி மக்களில் பெரும்பாலானவர்கள் நாடார்கள். அவர்களில் 99% ரோமன் கத்தோலிக்க கிறிஸ்தவர்கள்.

வரலாறு
கிறித்தவம், 1540 களில் புனித பிரான்சிசு சேவியர் காலத்தில் ஆலஞ்சியில் காலூன்றியது. ஆலஞ்சி மக்களில் பெரும்பாலானவர்கள் நாடார்கள். அவர்களில் 99% ரோமன் கத்தோலிக்கக் கிறிஸ்தவர்கள். ஆலஞ்சியில் உள்ள கத்தோலிக்க மாதா கோவில் 180 ஆண்டு அகவை உடையது. முதல் தேவாலயத்தரேசு பாதிரியர்களான மேதகு பிரியர் எலியாசும் பிரியர் மார்ட்டினும் நிறுவியுள்ளனர். அண்மைய தேவாலயம் மூன்றாவதாகும். ஆலஞ்சி மக்கள்  அண்மையில் கோவிலில் உள்ள கற்சிலுவையை பிரான்சிசு சேவியர் நிறுவியதாக நம்புகின்றனர். இவ்வூரில் ஓர் ஆங்கிலப் பள்ளியும் உள்ளது.

1950 களின் தொடக்கத்தில், மேதகு பிரியர் சி. எம். கில்லாரி இன்றைய ஆலஞ்சி மாதா கோவிலுக்கு அடிக்கல் நாட்டியுள்ளார். இவர் சிறார்க் கல்விக்கு ஊக்கம் அளித்து,  ஒரு பள்ளிக்கூடத்தையும் நிறுவியுள்ளார்.

இந்தியா பாக்கித்தான் பிரிவினையின்போது ஆலஞ்சி ஓர் ஏழ்மைய்யான ஊராக விளங்கியது. சில வீடுகளே இருந்துள்ளன. பிறர் குடிசைகளில் வாழ்ந்துவந்துள்ளனர். முதன்மைத் தொழில் பனையேறுதலாகவே இருந்துள்ளது. பனஞ்சாறும் அதன் வெல்லமும் விற்கப்பட்டுள்ளன. நாளடைவில் ஆலஞ்சி மக்கள் நடுவண் கிழக்குப் பொருளாதார நாடுகளில் வேலையில் சேர்ந்தனர். ஓமன், பகுரைன்,   ஐக்கிய அரபு அமீரகம், குவைத், சவுதி அரேபியா, கத்தார் ஆகிய நாடுகளில் வேலை செய்ய சென்றனர். 1990 களில் ஆலஞ்சி முழுமையான வளர்ந்த  ஊராகி விட்டது.

புவியியல்
கன்னியாகுமரி மாவட்டத்தின் தலைநகரான நாகர்கோவிலில் இருந்து சுமார் 25 கி.மீ. தொலைவும், கேரளாவின் தலைநகரான திருவனந்தபுரிலிருந்து சுமார் 45 கி.மீ தூரத்திலும் ஆலஞ்சி உள்ளது.
  
ஆலஞ்சி கடற்கரையில் இருந்தகொரு கிமீ (0.5 மைல்) உள்ளது.

மக்கள்தொகையியல் 
ஆலஞ்சியின் முதன்மை மதமாக கிறித்தவம் அமைந்துள்ளது. ஆலஞ்சி மக்களில் பெரும்பாலானவர்கள் நாடார்கள். அவர்களில் 99% ரோமன் கத்தோலிக்க கிறிஸ்தவர்கள்.  இங்கு சில இந்து, முசுலீம் குடும்பங்களும் உள்ளன.
 
இந்த ஊரின் அலுவல் மொழி தமிழ். இங்கு குடியிருப்போர் அனவரும் தமிழே பேசுகின்றனர். சில வேளைகளில் மலையாளமும் பேசுகின்றனர்.

மேற்கோள்கள்

வெளி இணைப்புகள்
 "St.Francis Xavier's Church", St.Francis Xavier's Church, Alanchy.

கன்னியாகுமரி மாவட்டத்திலுள்ள ஊர்களும் நகரங்களும்
கன்னியாகுமரி மாவட்ட ஊராட்சிகள்
துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
சின்னமுட்டம்

சின்னமுட்டம் (Chinnamuttom) இந்தியாவில் தமிழ்நாடு மாநிலத்தில் கன்னியாகுமரி மாவட்டத்தில் ஒரு சிறப்பு வாய்ந்த கிராமம் ஆகும். தமிழ் பெயர் முட்டு  என்பதிலிருந்து இக்கிராமத்தின் பெயர் வழங்கப்படுகிறது. குமரி மாவட்டத்தின் தென்கோடியில் அமைந்துள்ள துறைமுக கிராமமே சின்னமுட்டம். இங்குள்ள மக்கள் தூய தோமையார் மற்றும் தூய பிரான்சிசு சவேரியார் ஆகியோரால் மனமாற்றம் செய்யப்பட்டவர்கள். குமரிமுட்டம் என்றும் கலைமுட்டம் என்றும் இக்கிராமம் அழைக்கப்படுகிறது. அருகிலுள்ள நகரம் கன்னியாகுமரியாகும். சிறப்பு நிலை நகராட்சியான   இக்கிராமம் கன்னியாகுமரி மாவட்ட நிர்வாக தலைமையகமான நாகர்கோவிலில் இருந்து 24 கிமீ தொலைவில் அமைந்துள்ளது. 

சின்னமுட்டம் கிராமம் 8.094345 வடக்கு77.561445 கிழக்கு  என்ற அடையாள ஆள்கூறுகளில் சின்னமுட்டம் அமைந்துள்ளது.

கன்னியாகுமரி மாவட்டத்தில் உள்ள ஒரே மீன்பிடி துறைமுகம் சின்னமுட்டம் மட்டுமே ஆகும். 50% இந்திய அரசின் மானியத்தின் கீழ் 684.70 லட்சம் செலவில் 1984 மற்றும் 1994 ஆம் ஆண்டுகளுக்கு இடையில் இத்துறைமுகம் கட்டப்பட்டது.

காலநிலை
சின்னமுட்டம் கிராமத்தின் காலநிலைத் தரவை பின்வரும் அட்டவணை காட்டுகிறது:

மேற்கோள்கள்

பிற மொழி வார்த்தைகளைக் கொண்ட கட்டுரைகள்
துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
கன்னியாகுமரி மாவட்டத்திலுள்ள ஊர்களும் நகரங்களும்
சுவாமி தோப்பு

சுவாமிதோப்பு அல்லது சாமித்தோப்பு  என்பது இந்தியாவின், தமிழ்நாட்டிலுள்ள கன்னியாகுமரி மாவட்டத்தின் தலைநகரான நாகர்கோவில் நகரத்தின் தென்கிழக்கில் அமைந்துள்ள ஒரு கிராமமாகும். பழங்காலத்தில், சாத்தான்குட்டி விளை'' என்ற கிராமத்தின் ஒரு பகுதியாக இருந்த பூவனந்தோப்பு என்ற பெயரில் சுவாமிதோப்பு அறியப்பட்டது.  இது நாகர்கோவிலில் கன்னியாகுமரி சாலையில் நாகர்கோவில் மற்றும் கன்னியாகுமரி ஆகிய நகரங்களுக்கு இடையே அமைந்துள்ளது.  

அய்யா வைகுண்டர் பதி(சாமித்தோப்பு பதி)

இக்கிராமத்திலுள்ள சுவாமிதோப்பு அய்யா வைகுண்டர் பதி  அய்யாவழி, மற்றும் அய்யாவழி சமயத்தின் தலைமை பதியாக கருதப்படுகிறது. அய்யா வைகுண்டர் , சாமித்தோப்பு பதி, அம்பலப்பதி, வாகைப்பதி, முட்டப்பதி, பூப்பதி என ஐந்து பதிகளை ஏற்படுத்தியுள்ளார்.  அந்த ஐந்து பதிகளில் புகழ் பெற்ற பதி இதுவாகும். மேலும் இப்பதி, தெட்சணாப்பதி''' என்றும் அழைக்கப்படும். இந்த பதியானது அனைத்து சமயங்களைச் சார்ந்த அய்யாவழி பக்தர்களும் வருகை தரும் முக்கியமான புனித இடமாகக் கருதப்படுகிறது. மதச்சார்பின்மையின் முக்கிய அம்சமாக இது விளங்குகிறது அய்யா வைகுண்டர் தவம், தியானம் செய்த முக்கிய மையமாக இந்த பதி கருதப்படுகிறது.

மேற்கோள்கள் 

அய்யாவழி
தமிழ்நாட்டில் சுற்றுலாத்துறை
துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
பயணம் (சிற்றூர்)

பயணம் (Payanam) தமிழ்நாட்டின் கன்னியாகுமரி மாவட்டத்தின் விளவங்கோடு வட்டத்தில் உள்ள உண்ணாமலைக் கடை பேரூராட்சிக்கு அருகில் அமைந்துள்ள சிற்றூர் ஆகும். இதன் மொத்த மக்கள் தொகை 2000 ஆகும்.இந்த கிராமம் மார்த்தாண்டத்தில் இருந்து 1 கிமீ. தொலைவிலும், கிள்ளியூரிலிருந்து 3 கிமீ தொலைவிலும், நாகர்கோவிலிருந்து 30 கிமீ தொலைவிலும் உள்ளது. இது உண்ணாமலைக் கடை பகுதியில் அமைந்துள்ளது. 

இங்கு செண்பகவள்ளி அம்மன் கோயில் அமைந்துள்ளது.

மேற்கோள்கள்

கன்னியாகுமரி மாவட்டத்திலுள்ள கிராமங்கள்
துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
ஐரோப்பிய ஒலிம்பிக் குழுக்கள்

ஐரோப்பிய ஒலிம்பிக் குழு என்பது   இத்தாலி நாட்டின் உரோம் நகரில் இயங்கி வரும்  அமைப்பு ஆகும். அந்த அமைப்பில் ஐரோப்பா கண்டத்தைச் சார்ந்த  50 நாடுகளின் தேசிய ஒலிம்பிக் குழுக்கள் இடம் பெற்றுள்ளன.

உறுப்பு நாடுகள் 
பின்வரும் அட்டவணையில்,பல்வேறு ஐரோப்பிய நாடுகளின் தேசிய ஒலிம்பிக் குழுக்களின் (என்ஓசி)  பெயர்கள் தொடங்கப்பட்ட ஆண்டு  மற்றும்  பன்னாட்டு ஒலிம்பிக் குழு  (ஐஓசி) ( International Olympic Committee) அந்தந்த குழுக்களை  ஏற்ற ஆண்டு ஆகியவை விவரமாக பட்டியலிடப்பட்டுள்ளன.

முன்னாள் உறுப்பினர்கள்

நிகழ்வுகள்
 ஐரோப்பிய விளையாட்டுகள்
 ஐரோப்பிய  இளைஞர் ஒலிம்பிக் விழா (EYOF)
 ஐரோப்பிய சிறு நாடுகளின் விளையாட்டுகள்

மேற்கோள்கள்

வெளி இணைப்புகள் 
 அதிகாரப்பூர்வ வலைத்தளத்தில் EOC

துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
பர்சவ பத்மாவதியம்மன் கோவில்

பர்சவ பத்மாவதியம்மன் கோவில் (Shree Parshwa Padmavathi Shaktipeet) தமிழ்நாட்டின் கிருட்டிணகிரி மாவட்டத்தில் குஜராத்தி மக்கள் கூடுதலாக வழிபடும் ஒரு கோவிலாகும். கிருட்டிணகிரி மாவட்டம், பருகூர் ஊராட்சி ஒன்றியம், சுண்டம்பட்டி அருகில் இக்கோவில் அமைந்துள்ளது.
 
அன்னதானம் வழங்குமிடம், சொற்பொழிவு அரங்கம், பூங்கா, சிறுவர் விளையாட்டு மைதானம் போன்றவை இக்கோவிலைச் சுற்றி அமைந்துள்ளன. கருவரையின் சுவரில் கண்ணாடி வேலைப்பாடும் தரையில் பளிங்கு கற்களும் இடம்பெற்றுள்ளன. காலை 7 மணியளவில் கருவரையைத் துாய்மைசெய்து பிறகு அம்மனுக்கு சாம்பிராணி காட்டி தீபம் ஏற்றப்படுகிறது. நண்பகல் 12 மணியளவில் உச்சிவேளை பூசை நடைபெறுகிறது. பக்தர்கள் தேங்காய், பழம், பூ, இனிப்புகள் வைத்து வழிபடுவர். ஆண்டுதோறும் நவராத்திரி 9 நாட்களில் காலை, மாலை, நண்பகல் என மூன்று வேளையும் சிறப்பு வழிபாடு நடைபெறுகிறது. அப்பொழுது குஜராத்தி மக்கள் கூடுதலாக விழாக்களில் கலந்துகொள்வர்.

இக்கோவிலுக்கு யாரும் கருப்புநிற ஆடை அணிந்து செல்லக்கூடாது. இஞ்சி, பூண்டு போன்று பூமிக்கடியில் விளையும் பொருட்களை உண்டுவிட்டு இக்கோவிலுக்குள் செல்லக்கூடாது.

மேற்கோள்கள்

துப்புரவு முடிந்த திருவண்ணாமலை மாவட்ட ஆசிரியர்கள் தொடங்கிய கட்டுரைகள்
கிருஷ்ணகிரி மாவட்டத்திலுள்ள கோயில்கள்
வெண்பலகை

வெண்பலகை (Whiteboard) என்பது ஒரு வெள்ளைப்பலகை ஆகும். இது குறியீட்டுப் பலகை, உலர்-அழிக்கும் பலகை, உலர்-துடைப்பு பலகை, பேனா-பலகை என்றும் பலவாறு அறியப்படுகிறது. வெள்ளைப் பலகைகள் கல்வி நிலையங்களில் பயன்படுத்தப்படும் கரும்பலகையுடன் ஒத்ததாக இருக்கின்றது. ஆனால் இதன் மென்மையான மேற்பரப்பு வேகமாக எழுதவும், எழுதியவற்றை எளிதில் அழிக்கவும் உதவுகிறது. 1990களின் நடுப்பகுதியில் வெண்பலகைகளின் பயன்பாடு வேகமாக அதிகரித்தது. தற்காலத்தில் இவை பல அலுவலகங்கள், சந்திப்பு அறைகள், பள்ளி வகுப்பறைகள் மற்றும் பிற வேலை சூழல்களின் தகவல்களை தெரிவிக்கப்பயன்படும் பொருட்களில் ஓர் அங்கமாகிவிட்டன.

வெண்பலகை என்பது உருவகப்படுத்தக்கூடிய கணினி மென்பொருள் அம்சங்களைக் குறிக்கவும் பயன்படுத்தப்படுகிறது. இத்தகைய "மெய்நிகர் வெப்கோர்ட்சு" ஒன்று அல்லது அதற்கு மேற்பட்ட படங்களை வரையவும் எழுதவும் அனுமதிக்கின்றன. வெண்பலகையானது மெய்நிகர் சந்திப்பு, மற்றும் உடனடி செய்தி பகிர்வு ஆகியவற்றில் பயன்படுகிறது. வெண்பலகையானது ஊடாடும் வெண்பலகை (interactive whiteboard) என்றும் அறியப்படுகிறது.

வரலாறு 
ஒளிப்படக் கலைஞரும், கொரிய போர் வீரருமான மார்டின் ஹீட் என்பவர் வெண்பலகையை கண்டறிந்தார். இவர் தற்செயலாக ஒரு குறிப்பானைக் கொண்டு எழுதி அதனை துடைக்க முயன்றபோது, குறிப்பானின் மையை மிகவும் எளிதாக அழிக்க முடியும் என புரிந்து கொண்டார். 1960 களின் முற்பகுதியில் வெண் பலகைகள் வணிக ரீதியாகக் கிடைத்தன, ஆனால் 30 ஆண்டுகளுக்குப் பிறகு பரவலாகப் பயன்படுத்தப்படவில்லை. தொடக்க கால வெண் பலகைகளை ஈரமான துணியால் துடைக்க வேண்டியிருந்தது, மேலும் பலகை அழிக்கப்பட்ட பிறகும், குறிப்பான்கள் அடையாளங்களை விட்டுச் செல்லும் போக்கைக் கொண்டிருந்தன.  வெண் பலகைகளுக்கான உலர்-அழிக்கும் குறிப்பான்கள் 1975 இல் கண்டுபிடிக்கப்பட்டன. 1990 களின் முற்பகுதியில் வெண் பலகைகள் பொதுவாக வணிகப் பயன்பாடுகளில் பயன்படுத்தப்பட்டன.  1990 களில், தூசி ஒவ்வாமை உள்ள குழந்தைகளின் உடல்நலப் பிரச்சினைகள் மற்றும் கணினிகளை சேதப்படுத்தும் சுண்ணாம்பு தூசியின் சாத்தியக்கூறுகள் காரணமாக  வகுப்பறைகளில் கரும்பலகைகள் அகற்றப்பட்டு வெண்பலகைகள் மிகப்பொதுவானவையாக மாறின. 1990களின் பிற்பகுதியில், சுமார் 21% அமெரிக்க வகுப்பறைகள் சுண்ணக்கட்டியைப் பயன்படுத்தும் கரும்பலகைகளிலிருந்து வெண் பலகைகளாக மாற்றப்பட்டன. மார்டின் ஹீட் உலோகத்தை ஒத்த வெண்பலகையை உருவாக்கினார். ஒரு வர்த்தக நிகழ்ச்சியில் இவர் தன்னுடைய கண்டுபிடிப்பின் காப்புரிமையை டி-மார்க்குக்கு விற்றார்.

மேற்கோள்கள் 

துப்புரவு முடிந்த திண்டுக்கல் மாவட்ட ஆசிரியர்கள் தொடங்கிய கட்டுரைகள்
வகுப்பறைப் பொருட்கள்
புதுக்கோட்டை மாவட்ட சுற்றுலாத் தலங்கள்

புதுக்கோட்டை மாவட்ட சுற்றுலாத் தலங்கள்  குழந்தைகள் முதல் பெரியவர் வரை அனைவரும் கண்டு களிக்கும் வகையில் உள்ள வரலாற்று ரீதியாக முக்கியத்துவம் பெறும் புதுக்கோட்டை மாவட்டத்தைச் சார்ந்த சுற்றுலா இடங்களைக் குறிக்கும். இவற்றை 
 வரலாறு சார்ந்த இடங்கள், 
 ஆன்மீகம் சார்ந்த இடங்கள்,
 பொழுதுபோக்கு  சார்ந்த இடங்கள் என்னும் மூன்று வகையில் குறிப்பிட முடியும்.

வரலாறு சார்ந்த இடங்கள் 
 சித்தன்னவாசல் 
 திருமயம் கோட்டை
 அருங்காட்சியகம்
 ராஜகோபாலதொண்டைமான் மாளிகை (மாவட்ட ஆட்சியரகம்)

ஆன்மீகம் சார்ந்த இடங்கள் 
 பிரகதாம்பாள் உடனுறை திருக்கோகர்ணேஸ்வரர் கோயில் 
 விராலிமலை முருகன் கோயில்
 கீரமங்கலம் சிவன் கோயில்
 பேரையூர் கோயில்
 திருமணஞ்சேரி சுகந்த பரிமளேஸ்வரர் கோயில்
 ஆலங்குடி குரு கோயில்
 திருவப்பூர் முத்துமாரியம்மன் கோயில்
 நார்த்தாமலை முத்துமாரியம்மன் கோயில் 
 பெருங்காரையடி மீண்ட அய்யனார் கோவில்
 அழியாநிலை ஆஞ்சநேயர் கோயில்
 ஆவுடையார் கோயில் ஆத்மநாதசுவாமி கோயில்
 கொடும்பாளூர்
 அறந்தாங்கி வீரமாகாளியம்மன் கோயில்
 கொத்தமங்கலம் மாரியம்மன் கோயில்

பொழுதுபோக்கு சார்ந்த இடங்கள் 
 புதுக்குளம் பூங்கா
 சித்தன்னவாசல் பூங்கா

மேற்கோள்கள்

துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
சுற்றுலாத் தலங்கள்
ஐ-பேடு மினி 4

ஐ-பேடு மினி (iPad Mini 4)ஆப்பிள் நிறுவனத்தினால் தயாரிக்கப்படும் கை கணினிகளில் நான்காம் தலைமுறையை சேர்ந்த கையடக்கக் கணினி ஆகும். இந்தக் கைக்கணினியை செப்டம்பர் 9, 2015 அன்று ஆப்பிள் நிறுவனம் அறிமுகப்படுத்தியது. இந்த நிறுவனத்தின் "Hey Siri" என்ற சிறப்பு நிகழ்ச்சியின்போது அறிமுகப்படுத்தப்பட்டது.

அம்சங்கள்

மென்பொருள் 
ஐ-பேட் மினி 4 கைக்கணினியில் iOS 9 இயங்குதளம் நிறுவப்பட்டுள்ளது. iOS 9 இயங்குதளம் நிறுவப்பட்ட முதல் ஆப்பிள் சாதனம் இது ஆகும். ஒரே நேரத்தில் பல்பணி செய்யும் சிறப்பு அம்சம் கொண்டதாக இந்தத் தொடுதிரை கைக்கணினி அமைந்துள்ளது.  

இந்தக் கைக்கணினி iOS 9.1 இயங்குதளத்தை ஏற்கும் வண்ணம் வடிவமைக்கப்பட்டுள்ளது.

வடிவமைப்பு 
ஐ-பேட் மினி 4, இதன் முந்தைய பதிப்பான ஐ-பேட் மினி 2, 3 ஐ விட சிறிது உயரமாகவும், அகலமாகவும் வடிவமைக்கப்பட்டுள்ளது. இதன் முந்தைய  பதிப்புகளை விட சிறிது எடை குறைவாக உள்ளது.

ஐ-பேட் மினி 4, சாம்பல், வெள்ளி, மற்றும் தங்க நிறங்களில் கிடைக்கிறது.

மேற்கோள்கள் 

ஐஓஸ்
துப்புரவு முடிந்த சேலம் மாவட்ட ஆசிரியர்கள் தொடங்கிய கட்டுரைகள்
உலக உணவு கழகம்

உலக உணவு கழகம் (World Food Council) என்பது உலக உணவு மாநாடு பரிந்துரைத்ததன் மூலம் டிசம்பர் 1974 இல் ஐ.நா. ஐக்கிய நாடுகளின் பொதுச் சபை நிறுவிய அமைப்பாகும். இதன் தலைமையகம் இத்தாலிலுள்ள ரோம் ஆகும். உலக உணவு கழகத்தின் குறிக்கோள், விவசாய அமைச்சகங்களின் பொருட்களை ஒருங்கிணைத்து ஊட்டச்சத்து குறைபாட்டை குறைப்பது மற்றும் பசியைப் போக்குவது ஆகும். 1993 இல் உலக உணவுக் கழகம் அதிகாரப்பூர்வமாக தற்காலிகமாக நிறுத்தி வைக்கப்பட்டது. நிறுத்தி வைக்கப்பட்டுள்ள ஒரு சில ஐ.நா. அமைப்புகளில் இதுவும் ஒன்றாகும். உலக உணவு கழகத்தின் பணிகள் ஐக்கிய நாடுகளின் உணவு மற்றும் வேளாண்மை அமைப்பு மற்றும் உலக உணவு திட்டம் மூலம் நிறைவேற்றப்படுகின்றன.

ஆதாரங்கள் 
 http://www.nationsencyclopedia.com/United-Nations/Economic-and-Social-Development-WORLD-FOOD-COUNCIL-WFC.html
 http://wwwa.britannica.com/eb/article-9001517

துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
ஐக்கிய நாடுகள் சபை
தமிழக ஆசிரியர்கள் தொடங்கிய தாவரவியல் கட்டுரைகள்
உலக உணவு மாநாடு

முதல் உலக உணவு மாநாடு (World Food Conference) 1974ஆம் ஆண்டில் உரோம் நகரில் ஐக்கிய நாடுகளின் உணவு மற்றும் வேளாண்மை அமைப்பின்கீழ் ஐக்கிய நாடுகள் சபையினால் நடத்தப்பட்டது. இதற்கு முந்தைய இரண்டு ஆண்டுகளில் வங்கதேசம் நாட்டில் பேரழிவுகரமான பஞ்சத்தை அடுத்து இம்மாநாடு நடத்தப்பட்டது.

இந்த மாநாட்டின் முக்கியமான, மிகப்பிரபலமான அறிக்கையானது, அப்போதிருந்த அமெரிக்க ஐக்கிய நாடுகளின் மாநிலச் செயலாளா் ஹென்றி கிசிங்கர் என்பவரால் வெளியிடப்பட்டது. இந்த அறிக்கையின்படி, அடுத்த 10 ஆண்டுகளுக்குள் எந்த குழந்தையும் பசியுடன் படுக்கைக்கு செல்லக்கூடாது என உறுதியளிக்கப்பட்டது. இந்த தைரியமான அறிவிப்பு எந்த வகையிலும் நிறைவேற்றப்படவில்லை என்றாலும், இது பொதுமக்களின் கவனத்தை ஈர்த்தது. இந்த இலக்கு அடையத்தக்கது தானா? என்ற விவாதத்தை உலக அரங்கில் முன் வைத்ததோடு மட்டுமல்லாமல் இது தொடர்பான அறிவியல் முறையிலான ஆய்வுகளையும் தொடங்க முன்னோடியானது. 

உலக உணவு மாநாட்டில் கலந்து கொண்ட நாடுகள், பசி மற்றும் சத்துக்குறைபாட்டினை ஒழிப்பதற்கான உலக அளவிலான தீர்மானமானத்தில் ”உலகில் எந்த ஒரு ஆண் (அல்லது) பெண் (அல்லது) குழந்தையும் தனது உடல் நலம் மற்றும் மன நலத்தைப் பேணிக்காப்பதற்கும் சத்துக்குறைபாடின்றி வாழ்வதற்கும் அவசியமான உணவினைப் பெற மறுக்க முடியாத உரிமையைக் கொண்டுள்ளனர்” எனக்கூறும் சொற்றொடரைப் பிரகடனப்படுத்தின.  

இந்த மாநாட்டின் மற்ற விளைவுகளை விட உலக உணவுக் கழகத்தில் இந்த மாநாடானது நடைபெற்றது என்பதும், தொடர்ந்து உலக உணவு மாநாடுகள் நடத்தப்பட இது காரணமாக அமைந்தது என்பதும் முக்கியத்துவம் வாய்ந்தவையாக இருந்தன.

மேற்கோள்கள்

மேலும் காண்க
 உணவுக்கான உரிமை

வெளி இணைப்புகள்
 www.fao.org

ஐக்கிய நாடுகளின் மாநாடுகள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
தமிழக ஆசிரியர்கள் தொடங்கிய தாவரவியல் கட்டுரைகள்